# Autafaja (Agenés)

Autafaja (Hautefage-la-Tour en francés) es una comuna agenesa situada dins lo departament d'Òut e Garona e la region de Novèla Aquitània, ancianament d'Aquitània.

## Geografia
### Perimètre del territòri

Comunas confrontantas de Autafaja :
| Pujòls | Vilanuèva d'Òut | Pena d'Agenés |
| Sent Antòni de Ficalbà | | Aurador |
| Montvalent | Cassinhàs | Frespuèg |

## Toponimia

La prononciacion es [,awtɔ'fatsɔ la'tur]. Las fòrmas ancianas son Hautefage, en 1362, par. Sancti Petri de Hautefage cum annexa de Magabal, de..., en 1494, ecclesia B. Petri de Lareda de Oratorio sive de Altafagiis, en 1494, pr. Sancti Petri de Larreda cum annexa sua N. Domina de Altafagia, en 1503, Sti Petri de Larrède ou Notre Dame d'Hautefage, al sègle XVII. Autafaja es format d'un adjectiu, auta e de faja, « forèst de faus, fageda ». Lo nom seriá, segon Bénédicte Boyrie-Fénié, d'origina medievala e la toponimista definís lo nom atal : « bòsc de faus de granda talha, prigond e plan espandit » [çò qu'es pas lo sens literal pels dos darrèrs adjectius]. Lo determinant La-Tour, oficial dempuèi 1919, a pas d'equivalent dins la lenga orala. B. Boyrie-Fénié ditz pas ren de Sent Peire de Lar(r)eda, que Durengues escriu Sarède [l'article arcaïc sa es l'equivalent de la] e explica que la glèisa de Nòstra Dama data de la fin del sègle XV (pr'amor de son estil), que la bastiguèron pr'amor d'un pelegrinatge preexistent e que l'anciana glèisa parroquiala èra Sent Pèire de Sarède, glèisa pus pichona que Nòstra Dama, situada a costat e pus bas (en 1789). La fòrma de 1494 cita l'annèxa de Magabal. I a un luèc nommat Maguebal a un km d'Autafaja a l'èst, mès Durengues (per 1789) ne fa una parròquia independenta, patronada per Sent Leugièr. I a pas d'informacions sul toponime de Magabal. Durengues cita un tròç de la lista de Valeri, en 1520, Rector de Oratorio de Sarreda, de Manhaval, de Bonsolle, Sancte Radegundis et de Podio Pinesio. Se poiriá que Manhaval siá una cacografia per Magaval o al revèrs ? Podio Pinesio es Pépinès, luèc situat a 2 km al nòrd-èst d'Autafaja, escrit Pepines sus la mapa de Cassini, emb los meteis caractèrs que Hautefage (Magabal es escrit en letras pichonas, signe qu'èra pas mai parròquia o puslèu qu'es un transferiment de Saint-Léger, « Sent Leugièr », dit de Magabal segon Durengues, comuna de Pena). Sembla ben que Podio Pinesio siá *Puègpinés (podio + pinus « pin » + sufixe -ensem ?). Bonsolle es absent dels luècs citats dins la comuna d'Autafaja.

## Administracion

Lista dels cònsols successius :
| Periòde | Periòde | Identitat | Etiqueta |
| 28 de mai 2020 | 2026 | Jean-Marie Lafosse | |
| març de 1989 | 2020 | Guy Victor | PCF |
| | 1989 | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 840, totala: 862 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1 927 | 1 054 | 1 298 | 1 262 | 1 274 | 1 132 | 1 164 | 1 153 | 1 030 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 046 | 1 028 | 938 | 881 | 868 | 849 | 799 | 773 | 709 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 715 | 687 | 608 | 559 | 612 | 610 | 620 | 614 | 552 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 523 | 507 | 465 | 520 | 528 | 655 | 752 | 768 | 794 814 |
| 2009 | 2010 |
| 804 823 | 812 832 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* en 1793, de comunas foguèron recensadas emb una autra, dont Aurador (614 abitants en 1800)
* En 2018 la populacion èra de 1010 abitants e la densitat èra de 48,67 ab/km².

## Luècs e monuments

* La tor e la glèisa de Nòstra Dama.
* Dintrada de la tor.
* La glèisa de Nòstra Dama.
* La glèisa de Sent Tomàs a Sent Tomàs.
* La glèisa de Sent Tomàs.
* La glèisa de Sent Just a Sent Just.
* La glèisa de Sent Just dempuèi lo cementèri.
* La glèisa de Sent Joan a Bonaval
Sent Just es al nòrd del borg, Bonaval e Sent Tomàs al nòrd de Sent Just.

## Veire tanben

* Comunas d'Òut e Garona

## Nòtas

* 1 2 Bénédicte Boyrie-Fénié, Dictionnaire toponymique des communes. Lot-et-Garonne, ed. CAIRN e Institut Occitan, Pau, 2012, p. 135
* 1 2 https://archive.org/stream/pouillhistoriq00dure#page/310/mode/2up
* ↑ https://archive.org/stream/pouillhistoriq00dure#page/276/mode/2up
* ↑ https://www.annuaire-mairie.fr/rue-hautefage-la-tour.html
* ↑ https://www.sudouest.fr/2020/05/29/lot-et-garonne-decouvrez-les-nouveaux-maires-elus-7522112-3688.php
* Portau de Guiana